تورکیه، اتریش خاریجی ایشلر و انتگراسیون باخانی سباستین کورزون، 16 آوریلده تورکیه‌دکی خالق اویلاماسی چرچیوه‌سینده، پرزیدنت رجب طیب اردوغانین بو اؤلکه‌ده سئچیم چالیشماسی ائتمه‌سی‌نین ایسته‌نیلمه‌دیگینه دایر آچیقلاماسینین، دموکراسینین ائورنسل پرینسیپلریله اویغون گلمه‌دیگینی بیلدیردی.
خاریجی ایشلر باخانلیغی سؤزچوسو حسین موفتواوغلو، قونویا باغلی آچیقلاماسیندا، کورزون غرضلی و ایکی‌لی ایستاندارد‌لارا دایانان یاناشماسی‌نین یئنی بیر اؤرنه‌گینی گؤردوک‌لرینه دقت چئکدی.
موفتواوغلو، بو مسئولیت‌سیز و حدینی آشان ایفاده‌لری و آرخاسین‌داکی ذهنیتی قبول ائتمه‌لری‌نین مومکون اولمادیغینی قید ائتدی.
خاریجده یاشایان تورک وطنداش‌لاری‌نین، تورکیه‌دکی سئچیم پروسه‌لرینه قاتیلیمی‌نین دموکراسینین بیر گره‌گی اولدوغونو وورغولایان موفتواوغلو،
"بو پروسه‌نین اتریش دایچ سیاستی ایله هئچ بیر ایلگی‌سی یوخ‌دور. خاریجی ایشلر باخانی کورزون ادعاسی‌نین عکسینه، اینتگراسیونا اصل ضرری وئرن تورک وطنداش‌لاری‌نین دموکراتیک حاق‌لارینی انگللمه‌یه ایستیقامت‌لی بو جور آیریشدیریجی و دیشلاییجی سؤیلملردیر. تامامیله یانلیش محاکیمه‌یه دایالی بو آچیقلامانین عینی زاماندا اینتگراسیون قونولاریندان‌ دا مسئول اولان بیر باخاندان گلمه‌سی عبرت و راحاتسیز‌لیق وئریجی‌دیر" دئیه دانیشدی.
موفتواوغلو،
"عرقچی یاناشما‌لاری و اسلام قارشیدلیغی رادیکال پارتی‌لری بئله گئریده بوراخان کورزون شخصی سیاسی عمل‌لری اوچون اؤلکه‌میزی ملزمه ائده‌رک یئنی‌دن گوندم یاراتما چاباسی ایچینده اولدوغو گؤرولمکده‌دیر" دئدی.
